
AVIZ

asupra proiectului de Lege privind înfiinţarea

 Universităţii  « Bogdan Voda » din municipiul Cluj-Npoca, judeţul Cluj

În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind înfiinţarea Universităţii  « Bogdan Vodă » din municipiul Cluj-Napoca, judeţul Cluj, trimis cu adresa nr. P.L.X- 724 din 30 noiembrie 2004, înregistrat  sub nr. 31/1070 din 30.11. 2004.


Senatul a adoptat, în şedinţa sa din 30 noiembrie 2004, proiectul de Lege.


Camera Deputaţilor este Cameră decizională.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din           24 ianuarie 2005.


Membrii comisiei au examinat proiectul de lege supus avizării, expunerea de motive la proiectul de lege şi avizul favorabil al Consiliului Legislativ nr. 1897 din 18 .11.2004.

În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

